# data[].attributes.body
G 7  เป็นกลุ่มประเทศอุตสาหกรรมชั้นนำของโลก 7  ชาติคือ
•สหรัฐอเมริกา
•อังกฤษ
•ฝรั่งเศส
•เยอรมนี
•อิตาลี
•แคนาดา
•ญี่ปุ่น

โดยรวมกลุ่มขึ้นในปี ค.ศ.1975 และจัดประชุมกันทุกๆ ปี

# data[].attributes.headline
วัตถุประสงค์ของการจัดตั้ง

# data[].attributes.subject
วัตถุประสงค์ของการจัดตั้ง

# data[].attributes.body
มุ่งสร้างความเจริญก้าวหน้าทางเศรษฐกิจ ระหว่างประเทศสมาชิกคุ้มครองสภาพแวดล้อมธรรมชาติ ส่งเสริมการค้าเสรีและให้ความ ร่วมมือประเทศยากจนตลอดจนการร่วมมือกันจัดระเบียบโลกและร่วมแก้ไขปัญหาที่กระทบ ต่อความมั่นคงของโลกนอกจากนี้ยังเน้นนโยบายความร่วมมือทางด้านเศรษฐกิจและจัดระเบียบของโลก เช่น จัดสร้างระบบการเงินระหว่างประเทศนอกจากนี้ยังพิจารณาถึงปัญหาทางการเมืองของโลกอยู่เสมอ เช่น การให้ความช่วยเหลือทางเศรษฐกิจแก่อดีตประเทศสหภาพโซเวียตปัญหาผู้ก่อการร้ายในประเทศต่าง ๆ เป็นต้น  ปัจจุบักลุ่ม  G7 ได้เชิญประเทศรัสเซียเข้าร่วมประชุมผู้นำของ G7 เพื่อรับความช่วยเหลือทางด้านเศรษฐกิจเป็นประจำทุกปี จึงมีผู้เรียกการประชุมนี้ว่า การประชุม  G 8

# data[].attributes.body
1. จัดเตรียมการจัดการเศรษฐกิจโลกร่วมกัน
2. ไกล่เกลี่ยความกดดันที่เกิดจากการพึ่งพากันระหว่างประเทศต่างๆ ทั้งนี้ เป็นผลมาจากการที่ปัจจัยภายนอกได้เข้ามามีอิทธิพลต่อนโยบายเศรษฐกิจของแต่ละประเทศมากขึ้น
3. สร้างความเป็นผู้นําทางการเมือง โดยที่ได้รับความร่วมมือจากผู้นําของแต่ละประเทศแทนที่จะเป็นเพียงแค่จากระดับรัฐมนตรีหรือคณะทํางาน

# data[].attributes.headline
สาระสำคัญของแนวนโยบาย

# data[].attributes.subject
สาระสำคัญของแนวนโยบาย

# data[].attributes.body
1. การพัฒนาเศรษฐกิจของประเทศสมาชิกสร้างการเจริญเติบโตทางเศรษฐกิจที่เข้มแข็งและมั่น
คงของประเทศสมาชิกอยู่เสมอโดยการกําหนดนโยบายเศรษฐกิจมหภาคและ Structural
Policiesเช่น การให้ความสําคัญและลงทุนในธุรกิจที่เกิดจากเทคโนโลยีใหม่ ๆ เน้นความร่วมมือ
ด้านเศรษฐกิจของกลุ่มประเทศ G8

2. การพัฒนาเศรษฐกิจโลก (Development in the Global Economy)เพิ่มสมดุลและสเถียร
ภาพของการขยายตัวของเศรษฐกิจโลก โดยการพัฒนาระบบเศรษฐกิจที่สําคัญของโลกให้มีความ
ทัดเทียมกัน และให้ความสําคัญกับเศรษฐกิจของตลาดเงินใหม่และของรัสเซียด้วย

3. การปรับปรุงฟื้นฟูสถาบันการเงินระหว่างประเทศ (IFIs International FinancialInstitutions)
และส่งเสริมการปรับโครงสร้างระบบการเงินโลก (InternationalFinancial Architecture)

- เพื่อเพิ่มประสิทธิภาพของระบบการเงินระหว่างประเทศซึ่งจะลดผลกระทบที่อาจเกิดจาก
ความล้มเหลวของระบบการเงินภายในประเทศใดประเทศหนึ่งที่จะส่งผลถึงระบบการเงินโลกใน
อนาคต โดยเน้นไปที่การปฏิรูป IMF,World Bank, และภาครัฐ ของประเทศต่าง ๆ

4. การยกระดับประเทศยากจนที่มีหนี้สินสูง (Enhanced Highly Indebted Poor
Countries(HIPC) Initiative)- สนับสนุนให้ประเทศเจ้าหนี้ยกเลิกหนี้สินให้แก่ประเทศกลุ่มนี้-
พัฒนาโครงการ Poverty Reduction Strategy Papers (PRSPs)

# data[].attributes.headline
การประชุมสุดยอด

# data[].attributes.subject
การประชุมสุดยอด

# data[].attributes.body
นอกจากการประชุมสุดยอดผู้นําประจําปีแล้ว G7/G8ยังได้จัดการประชุมย่อยของรัฐมนตรีกลุ่มต่างๆ ของประเทศสมาชิก (network of supporting ministerial forums)   อันได้แก่
- กลุ่มรัฐมนตรีว่าการกระทรวงพาณิชย์  (trade ministers)
- กลุ่มรัฐมนตรีว่าการกระทรวงการต่างประเทศ (foreign ministers)
- กลุ่มรัฐมนตรีว่าการกระทรวงการคลัง  (finance ministers)
- กลุ่มรัฐมนตรีว่าการกระทรวงสิ่งแวดล้อม (ministers of the environment)
- กลุ่มรัฐมนตรีว่าการกระทรวงแรงงาน  (employment ministers)
เป็นประจํา ปีละ 1-4 ครั้ง แตกต่างกันไปในแต่ละกลุ่ม

# data[].attributes.headline
แนวการทํางานที่ผ่านมาของ G7/G8

# data[].attributes.subject
แนวการทํางานที่ผ่านมาของ G7/G8

# data[].attributes.body
แนวการทํางานที่ผ่านมาของ G7/G8 สามารถจําแนกเป็นประเภทกว้างๆได้ดังนี้
1. การจัดการเศรษฐกิจระดับมหภาค การค้าระหว่างประเทศและความสัมพันธ์ของประเทศ สมาชิกที่มีต่อกลุ่มประเทศที่กําลังพัฒนา โดยทางกลุ่มได้พิจารณาปัญหาระหว่างตะวันออกและ ตะวันตกในเรื่องของ ความสัมพันธ์ทางเศรษฐกิจ พลังงานและผู้ก่อการร้ายด้วย
2. ปัญหาทางเศรษฐกิจจุลภาค เช่น การจ้างงาน,เทคโนโลยีสารสนเทศ, สิ่งแวดล้อม, อาชญากรรมและสิ่งเสพติดและความมั่นคงทางการเมือง ตั้งแต่สิทธิมนุษยชนไปจนกระทั่งความ ปลอดภัยจากอาวุธสงครามในระดับภูมิภาค เป็นต้น
3. เรื่องเร่งด่วนต่าง ๆ เช่น การให้ความช่วยเหลือรัสเซีย ในปี พ.ศ. 2536 และ Ukraine ใน เดือนตุลาคม พ.ศ. 2537 ฯลฯ รวมทั้งปัญหาเฉพาะกิจเป็นเรื่องเรื่องไป โดยมีการจัดตั้งคณะปฏิบัติ การ (Task Forces or Working Groups) เพื่อมุ่งความสนใจเป็นพิเศษ  ตัวอย่างเช่น คณะปฏิบัติ งานในเรื่อง  การฟอกเงินผ่านกระบวนการค้ายาเสพติดคณะทํางานด้าน Nuclear Safety และคณะ ผู้เชี่ยวชาญพิเศษด้านปัญหาอาชญากรรมข้ามชาติ (Transnational Organized  Crime) G7ใน ปัจจุบัน

# data[].attributes.headline
สนับสนุนข้อตกลงระหว่างประเทศ

# data[].attributes.subject
สนับสนุนข้อตกลงระหว่างประเทศ

# data[].attributes.body
กลุ่ม G7 ได้ตกลงที่จะสนับสนุนข้อตกลงระหว่างประเทศครั้ประวัติศาสตร์เกี่ยวกับการปฏิรูประบบภาษีทั่วโลกหลังจากมีการหารือกันมานานหลายปี เนื่องจากทุกวันนี้บริษัทเทคโนโลยียักษ์ใหญ่ เช่น Google, Facebook และ Amazon มีการขยายตัวอย่างรวดเร็ว การปฏิรูปภาษีจึงมีความจำเป็น เพราะจะทำให้เหล่าบริษัทต่างชาติยักษ์ใหญ่ต้องจ่ายส่วนแบ่งภาษีที่ยุติธรรมแก่ประเทศที่พวกเขาเหล่านั้นเลือกไปทำธุรกิจ ไม่ใช่เพียงแค่จ่ายภาษีแก่ประเทศที่จัดตั้งสำนักงานใหญ่หรือสาขาอยู่ โดยการเรียกเก็บภาษีจะแบ่งเป็น 2 ส่วน  ได้แก่
• เรียกเก็บภาษีนิติบุคคลขั้นต่ำ (Global Minimum Corporation Tax) 15% จากบริษัทข้ามชาติที่มีอัตรากำไรอย่างน้อย 10%
• เรียกเก็บภาษีอย่างน้อย 20% จากอัตราผลกำไรในส่วนที่สูงเกิน 10%
ภาษีทั้ง 2 ส่วนดังกล่าวจะถูกนำมาเรียกเก็บแทนภาษีบริการดิจิทัล (Digital Service Taxes) ซึ่งเก็บจากเหล่าบริษัทยักษ์ใหญ่ในอัตราที่ต่ำ อีกทั้งระบบนี้ไม่มีการกำหนดอัตราภาษีขั้นต่ำ ทำให้เกิดการแข่งขันระหว่างประเทศในการลดภาษีลง ดังนั้น การเปลี่ยนระบบการจัดเก็บภาษีนี้จะทำให้เกิดความเป็นธรรมในการจัดเก็บภาษีของระบบเศรษฐกิจโลกในยุคโลกาภิวัตน์และดิจิทัลเพิ่มมากขึ้น และช่วยป้องกันไม่ให้เกิดการแข่งขันเรื่องการตัดอัตราภาษีกันระหว่างประเทศ สร้างความเป็นธรรมสำหรับธุรกิจ ปราบปรามการเลี่ยงภาษี และส่งเสริมให้เกิดการแข่งขันระหว่างประเทศในแง่บวก

# data[].attributes.headline
ฝ่ายเสียประโยชน์จากการเปลี่ยนแปลง

# data[].attributes.subject
ฝ่ายเสียประโยชน์จากการเปลี่ยนแปลง

# data[].attributes.body
แน่นอนว่าผู้ได้รับผลกระทบโดยตรงจากข้อตกลงครั้งนี้คือ เหล่าบริษัทข้ามชาติที่มีอัตรากำไรอย่างน้อย 10% ซึ่งบริษัทข้ามชาติที่ได้รับการกล่าวถึงส่วนใหญ่เป็นบริษัทเทคโนโลยียักษ์ใหญ่อย่าง Alphabet Inc. ที่เป็นเจ้าของ Google Youtube และ Android หรือบริษัทที่มีชื่อเสียงด้านฮาร์ดแวร์ (Hardware) อย่าง Apple Inc. บริษัทที่มีชื่อเสียงด้านซอฟต์แวร์ (Software) อย่าง Microsoft เจ้าของเว็บไซต์ขายของออนไลน์ที่ใหญ่ที่สุดในสหรัฐอเมริกาอย่าง Amazon.com Inc. และผู้ให้บริการเครือข่ายสังคมออนไลน์ขนาดใหญ่อย่าง Facebook ทุกบริษัทที่กล่าวมานี้ล้วนทำรายได้จากผลิตภัณฑ์และบริการของตนเป็นจำนวนมหาศาล

โดยเฉพาะอย่างยิ่งการเกิดการระบาดของเชื้อไวรัสโคโรนาที่ยิ่งผลักดันให้โลกเข้าสู่ยุคดิจิทัลมากขึ้นเนื่องจากความจำเป็นในการเว้นระยะห่างทางสังคมเพื่อลดการระบาดของเชื้อไวรัส และต้องพึ่งพาการใช้เทคโนโลยีเพิ่มมากขึ้น ในช่วงแรกของการระบาดมูลค่าของเหล่าบริษัทยักษ์ใหญ่ลดลงเล็กน้อย แต่หลังจากนั้น 4 เดือนมูลค่าก็ปรับตัวสูงขึ้น

# data[].attributes.headline
ประโยชน์จากการเปลี่ยนแปลงระบบจัดเก็บภาษีครั้งนี้

# data[].attributes.subject
ประโยชน์จากการเปลี่ยนแปลงระบบจัดเก็บภาษีครั้งนี้

# data[].attributes.body
การเปลี่ยนแปลงระบบภาษี จะทำให้ตลาดมีการแข่งขันที่สมบูรณ์มากขึ้น เนื่องจากจะสามารถลดการแข่งขันเรื่องการตัดอัตราภาษีระหว่างประเทศ สร้างความเป็นธรรมสำหรับธุรกิจ ปราบปรามการเลี่ยงภาษี และทำให้บริษัทยักษ์ใหญ่จ่ายภาษีสูงขึ้นตามอัตรากำไรที่เพิ่มขึ้น การเลือกเก็บภาษีโดยยึดหลักผลประโยชน์ที่ได้รับ ในที่นี้คือบริษัทที่มีกำไรสูงกว่าจะต้องจ่ายภาษีสูงกว่าบริษัทที่มีกำไรต่ำกว่า ทาง G7 เชื่อว่าการเปลี่ยนระบบเช่นนี้จะช่วยลดความเหลื่อมล้ำในด้านการเติบโตของบริษัทข้ามชาติได้ด้วยเช่นกัน โดยเฉพาะความเหลื่อมล้ำที่ยิ่งเพิ่มสูงขึ้นเนื่องมาจากกำไรที่เพิ่มขึ้นในช่วงการระบาดของไวรัสโคโรน่า เพราะผู้คนมีความจำเป็นต้องพึ่งพาเทคโนโลยีจากเหล่าบริษัทยักษ์ใหญ่เพิ่มสูงขึ้น

การเปลี่ยนแปลงระบบภาษียังส่งผลดีต่อประเทศที่ถูกใช้ในการดำเนินธุรกิจ เนื่องจากประเทศเหล่านั้นจะได้รับรายได้ภาษีเพิ่มขึ้นจากบริษัทข้ามชาติแทนที่รายได้ภาษีจะไปตกในประเทศที่ตั้งสำนักงานใหญ่และสาขาเท่านั้น การจ่ายภาษีให้ประเทศที่ใช้ในการดำเนินธุรกิจถือเป็นการชดเชยทรัพยากรของประเทศที่ถูกใช้ไปจากการเข้ามาดำเนินธุรกิจ ประเทศที่เรียกเก็บภาษีจึงสามารถนำรายได้ภาษีไปจัดสรรเป็นสวัสดิการในประเทศเพิ่มขึ้น ซึ่งจะส่งผลดีต่อประชาชนและเศรษฐกิจของประเทศได้

ดังเช่นที่ถูกกล่าวถึงในที่ประชุมว่า การเปลี่ยนระบบเช่นนี้ จะทำให้สหราชอาณาจักรมีรายได้ทางด้านภาษีเพิ่มขึ้นจากบริษัทข้ามชาติรายใหญ่ และสามารถช่วยจ่ายสวัสดิการของประเทศได้ ซึ่งถือเป็นอีกหนึ่งวิธีการที่คาดว่าจะสามารถลดความเหลื่อมล้ำ และกระจายรายได้จากประเทศเจ้าของบริษัทข้ามชาติยักษ์ใหญ่ได้มากขึ้น

# data[].attributes.headline
หากประเทศไทยปรับใช้ระบบภาษีตามกลุ่ม G7 จะเป็นอย่างไร

# data[].attributes.subject
หากประเทศไทยปรับใช้ระบบภาษีตามกลุ่ม G7 จะเป็นอย่างไร

# data[].attributes.body
ประเทศไทยมีนโยบายสนับสนุนและดึงดูดนักลงทุนต่างประเทศ โดยจะให้สิทธิประโยชน์ตามมาตรการส่งเสริมการลงทุนหากมาลงทุนในพื้นที่เขตพัฒนาพิเศษ ซึ่งสิทธิประโยชน์หลักจะเป็นสิทธิประโยชน์ด้านภาษีที่มีทั้งยกเว้นภาษีเงินได้นิติบุคคล หรือลดหย่อนภาษีเงินได้นิติบุคคล และยังมีการให้สิทธิพิเศษด้านภาษีจากสำนักงานคณะกรรมการส่งเสริมการลงทุน (The Board of Investment of Thailand : BOI)

เนื่องจากโครงสร้างเศรษฐกิจของไทยใช้นโยบายภาษีในการดึงดูดเม็ดเงินลงทุนจากต่างประเทศ หากทำการปรับระบบภาษี จะทำให้ประเทศไทยสูญเสียข้อดึงดูดนักลงทุนด้านนี้ไป อย่างไรก็ดี คาดว่าในระยะสั้นผลกระทบต่อไทยอาจยังมีไม่มากเนื่องจากข้อตกลงปัจจุบันครอบคลุมเพียงบริษัทเทคโนโลยียักษ์ใหญ่ ในขณะที่ทางไทยเน้นสนับสนุนการลงทุนในอุตสาหกรรมการผลิต (Manufacturing) เช่น อุตสาหกรรมการเกษตร เหมืองแร่ และการบริการ ซึ่งจะไม่ได้รับผลกระทบมากนักหากประเทศไทยทำการปรับระบบภาษีตามกลุ่ม G7 แต่ในระยะยาวหากประเทศไทยต้องการดึงดูดกลุ่มบริษัทเทคโนโลยี ไทยก็ควรเตรียมมาตรการเพื่อดึงดูดการลงทุนนอกเหนือจากการใช้นโยบายภาษี

# data[].attributes.headline
ข่าว !! G7 วอนคืนโรงไฟฟ้านิวเคลียร์ให้ยูเครน รัสเซียขู่ตัดสัมพันธ์ถ้าถูกมะกันยึดทรัพย์

# data[].attributes.subject
ข่าว !! G7 วอนคืนโรงไฟฟ้านิวเคลียร์ให้ยูเครน รัสเซียขู่ตัดสัมพันธ์ถ้าถูกมะกันยึดทรัพย์

# data[].attributes.body
รอยเตอร์ - ยูเครนขู่หมายหัวทหารรัสเซียที่ยิงโรงไฟฟ้านิวเคลียร์ซาโปริซเซีย หรือใช้เป็นที่มั่นในการโจมตี ด้านกลุ่มประเทศ G7 ที่หวั่นเกิดหายนะนิวเคลียร์ เรียกร้องมอสโกถอนทหารออกจากโรงไฟฟ้าดังกล่าว ขณะเดียวกัน รัสเซียเตือนวอชิงตันสัมพันธ์อาจขาดสะบั้น ถ้าอเมริกายึดทรัพย์สินรัสเซีย

ยูเครนและรัสเซียต่างกล่าวหากันว่า เป็นฝ่ายโจมตีโรงไฟฟ้าซาโปริซเซียทางใต้ของยูเครน ซึ่งเป็นโรงไฟฟ้านิวเคลียร์ใหญ่ที่สุดในยุโรปและกองกำลังรัสเซียเข้ายึดได้ตั้งแต่ช่วงต้นสงคราม

ระหว่างปราศรัยเมื่อค่ำวันเสาร์ (13 ส.ค.) ประธานาธิบดีโวโลดิมีร์ เซเลนสกี เตือนว่า ทหารรัสเซียทุกคนที่ยิงออกจากโรงไฟฟ้าซาโปริซเซีย หรือใช้เป็นที่มั่นในการโจมตี จะเป็นเป้าหมายพิเศษของหน่วยข่าวกรอง กองกำลังพิเศษ และกองทัพยูเครน

ผู้นำยูเครนยังย้ำว่า รัสเซียใช้โรงไฟฟ้าดังกล่าวเป็นเครื่องมือขู่กรรโชกด้านนิวเคลียร์ โดยไม่ได้ให้รายละเอียดใดๆ ทั้งนี้ โรงไฟฟ้าดังกล่าวครอบครองพื้นที่ฝั่งใต้ของอ่างเก็บน้ำขนาดใหญ่บริเวณแม่น้ำดนิโปร โดยกองกำลังยูเครนควบคุมเมืองและฝั่งตรงข้ามที่ถูกฝ่ายรัสเซียโจมตีอย่างหนัก

มิกไคโล โปลโดยัค ที่ปรึกษาของเซเลนสกี ทวีตกล่าวหารัสเซียโจมตีโรงไฟฟ้าส่วนที่จ่ายไฟฟ้าให้พื้นที่ทางใต้ของยูเครน เพื่อตัดขาดยูเครนจากโรงไฟฟ้าและโยนความผิดให้กองทัพยูเครน

ทบวงการพลังงานปรมาณูระหว่างประเทศ (ไอเออีเอ) ที่เรียกร้องขอเข้าตรวจสอบโรงไฟฟ้าซาโปริซเซีย เตือนเกิดหายนะนิวเคลียร์ถ้าทั้งสองฝ่ายยังไม่หยุดสู้รบในบริเวณดังกล่าว เนื่องจากอาจสร้างความเสียหายต่อบ่อเก็บเชื้อเพลิงใช้แล้ว หรือเตาปฏิกรณ์

แอนโตนิโอ กูเตียร์เรส เลขาธิการสหประชาชาติ (ยูเอ็น) เรียกร้องให้กำหนดบริเวณโดยรอบโรงไฟฟ้าดังกล่าวที่ยังมีช่างเทคนิคของยูเครนปฏิบัติงานอยู่ เป็นเขตปลอดทหาร

เคียฟประกาศเจตนารมณ์มาตลอดหลายสัปดาห์ว่า กำลังวางแผนตอบโต้เพื่อชิงเขตซาโปริซเซีย และเคียร์ซอนที่อยู่ติดกันคืน และถือเป็นดินแดนขนาดใหญ่ที่สุดที่รัสเซียยึดครองได้และยังคงควบคุมอยู่นับจากบุกยูเครนเมื่อวันที่ 24 กุมภาพันธ์

ก่อนหน้านี้ รัสเซียและยูเครนต่อสู้กันเพื่อชิงโรงไฟฟ้านิวเคลียร์เชอร์โนบิลที่ยังคงมีสารกัมมันตรังสีและเป็นสถานที่เกิดอุบัติเหตุนิวเคลียร์ร้ายแรงที่สุดของโลก ซึ่งทำให้เกิดความหวาดหวั่นว่า จะเกิดหายนะนิวเคลียร์เช่นเดียวกัน

การรุกรานยูเครนที่รัสเซียเรียกว่า “ปฏิบัติการพิเศษทางทหาร” เพื่อทำให้ยูเครนเป็นเขตปลอดทหารและปลอดลัทธินาซี ยังทำให้ความสัมพันธ์วอชิงตัน-มอสโกตกต่ำ โดยสหรัฐฯ เป็นแกนนำพันธมิตรตะวันตกจัดหาอาวุธให้ยูเครนป้องกันตัวเอง และออกมาตรการคว่ำบาตรลงโทษมอสโก

เมื่อวันศุกร์ที่ผ่านมา (12 ส.ค.) เจ้าหน้าที่อาวุโสของรัสเซีย ระบุ มอสโกได้เตือนวอชิงตันว่า หากวุฒิสภาสหรัฐฯ ผ่านกฎหมายตีตรารัสเซียเป็น “ประเทศที่สนับสนุนลัทธิก่อการร้าย” อาจสร้างความเสียหายต่อความสัมพันธ์ทางการทูตหรือแม้แต่ทำให้สัมพันธ์ขาดสะบั้น

ต่อมาในวันเสาร์ สำนักข่าวทาสส์ของรัสเซียรายงานว่า อเล็กซานเดอร์ ดาร์ชีฟ หัวหน้าฝ่ายกิจการอเมริกาเหนือของกระทรวงต่างประเทศรัสเซีย เตือนว่า หากอเมริกายึดทรัพย์สินของรัสเซียจะทำลายความสัมพันธ์ที่มีต่อกันอย่างถาวร

ดาร์ชีฟไม่ได้ระบุว่า ทรัพย์สินที่ว่าคืออะไร แต่สำทับว่า อิทธิพลของอเมริกาต่อยูเครนเพิ่มขึ้นถึงระดับที่อเมริกากลายเป็นคู่กรณีโดยตรงในความขัดแย้งมากขึ้น

ที่ผ่านมา อเมริกาและยุโรปที่เกรงว่าจะถูกดึงเข้าสู่สงครามโดยตรง ปฏิเสธคำขอของยูเครนให้จัดตั้งเขตห้ามบินเพื่อช่วยปกป้องน่านฟ้ายูเครนจากขีปนาวุธและเครื่องบินรบของรัสเซีย

ในอีกด้านหนึ่งนั้น กระทรวงกลาโหมตุรกีเผยว่า เรือบรรทุกธัญพืชของยูเครนอีก 2 ลำเดินทางออกจากท่าเรือในทะเลดำแล้วเมื่อวันเสาร์ รวมเป็นทั้งสิ้น 16 ลำที่กลับมาส่งออกธัญพืชยูเครนนับจากมีการบรรลุข้อตกลงผ่อนคลายวิกฤตอาหารโลกระหว่างรัสเซียกับยูเครน โดยมียูเอ็นและตุรกีเป็นตัวกลาง และส่งออกผลิตภัณฑ์การเกษตรของยูเครนรวม 450,000 ตันนับจากต้นเดือนนี้

ข้อตกลงดังกล่าวที่รับประกันการเดินทางอย่างปลอดภัยของเรือเหล่านั้น ทำให้ท่าเรือในทะเลดำกลับมาส่งออกได้อีกครั้งหลังจากหยุดไปนาน 5 เดือนเนื่องจากสงคราม และเคียฟหวังว่า จะเพิ่มการส่งออกธัญพืชและสินค้าเกษตรอื่นๆ ทางทะเลได้เพิ่มเป็นเดือนละกว่า 3 ล้านตันในอนาคตอันใกล้